પોલીસે જે જાણકારી આપી છે તે મુજબ મૃતક વ્યક્તિનું નામ 48 વર્ષીય મોહમ્મદ અફરાજુલ છે. અને જે વ્યક્તિએ હત્યા કરી છે તેનું નામ શંભુલાલ રિગાર છે તેમ જાણવા મળ્યું છે. નોંધનીય છે કે વીડિયો વાયરલ થયાની પહેલા મજૂરની લાશ પણ આ સ્થળેથી મળી હતી. વધુમાં સંવેદનશીલ મુદ્દો હોવાના કારણે તે વિસ્તારમાં વધુ પોલીસ પણ તેનાત કરવામાં આવી છે. વધુમાં આ વીડિયો બનાવનારની પણ પોલીસ હાલ શોધખોળ કરી રહી છે. કારણ કે જે રીતે આ વીડિયો બન્યો છે તે રીતે ત્રીજો વ્યક્તિ પણ અહીં હાજર હોવાનું જાણવા મળ્યું છે.